AlexejDobrolubov/national_council_slovak_2010 huggingface dataset:
40. schôdza NR SR - 12.deň - B. popoludní
Dátum: 2021-10-06
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

38. Ďakujem za slovo. Aj pri tejto diskusii, keď vidíme, že v pléne sedí len približne 22 poslancov zo 150, vidno, že nie je to prioritná téma v súčasnosti v čase pandémie, keď ľudia prichádzajú o prácu, o živobytie a mnohí o svojich blízkych. To načasovanie považujem za vhodné a je úplne jasné, že táto agenda v súčasnom zložení parlamentu nemá najmenšiu šancu prejsť. Skôr sa len otvára nejaká politická diskusia k týmto partnerstvám. S čím ale nemôžem ja súhlasiť, je to, že v dôvodovej správe predkladateľ uvádza, že týmto párom rovnakého pohlavia a lesbám a homosexuálom chýba spoločenské uznanie a prijatie. Ale vy všetci veľmi dobre viete, že nie je to tak. O týchto témach sa síce veľmi nediskutuje, ale veľmi dobre vieme, že homosexuáli a lesby sú dnes na Slovensku veľmi úspešní, či už v šoubiznise, v umení, no v kultúre, ale aj v politike, takže nie je to pravda.
40. schôdza NR SR - 12.deň - B. popoludní
Dátum: 2021-10-06
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

14. Ďakujem za slovo, pán predsedajúci. Myslím si, pán poslanec Taraba, že nie je to cesta, ak konzervatívci politici, politici v tejto rokovacej sále budú viac-menej na seba útočiť a vyčítať si, kto je väčší pro-lifer a kto je väčší konzervatívny politik. Toto nie je cesta. Vrátim sa aj k tomu zákonu o pomoci tehotným ženám. Viackrát ste vo svojom prejave zdôraznil, že je to bezvýznamný zákon. Ak tento zákon zachráni čo i len jeden ľudský život, a ja verím tomu, že ich zachráni oveľa viac tých nenarodených detí, tak splnil svoj účel. Pri tomto zákone o pomoci tehotným ženám nie je to o tom, že či sú víťazi v tomto zákone konzervatívne krídlo a liberáli prehrali, vyhrali tehotné ženy a deti, ktoré sa narodia. Tí sú víťazi tohto zákona. Môžem s vami súhlasiť v tom, že konzervatívni politici v tejto sále možno menej presadzujú niektoré hodnotové témy a otázky a mohlo by to byť radikálnejšie, ako ste vy to sám povedal, ale už to spomenul aj pán poslanec Goga, ľudia vo voľbách rozhodli, aké je zloženie tohto parlamentu a my sa musíme pohybovať v určitých mantineloch, ktoré nám dovolia niektoré témy presadiť. Samozrejme, aj ja by som si to predstavoval, aby to bolo ideálnejšie, lepšie, ale situácia je taká, aká je. Ďakujem veľmi pekne.
40. schôdza NR SR - 11.deň - B. popoludní
Dátum: 2021-10-05
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

42. Ďakujem za slovo, pán predsedajúci. Tak ako si už, poslanec Marek Šefčík, uviedol vo svojom vystúpení, tento zákon, ako mnohí mylne prezentujú, nie je o tom, že by bránil ženám ísť k interrupciám, ale, naopak, dáva pomocnú ruku matkám a ženám, ktoré váhajú, ktoré sú možno neisté, tak im dáva nejaké sociálne garancie a istoty, ak sa rozhodnú mať dieťa. Ja som si po tej diskusie vypočul viacerých predrečníkov a všimol som si, že vlastne v tomto pléne sú vytvorené dve skupiny poslancov. Jedna skupina poslancov sa snaží hľadať spôsoby a metódy ako vyjsť ženám, ktoré nechcú mať deti v ústrety, aby doslova, ak by som to povedal, tak silnejším spôsobom hľadajú spôsob zabiť, čo nosí žena pod, pod srdcom, najefektívnejším spôsobom, a potom je tu určitá skupina poslancov, ktorá, naopak, sa snaží rozvíjať a chrániť to, čo matka čaká pod srdcom, a chce im podať pomocnú ruku. Mňa veľmi mrzí, že v tomto pléne sa mnohí poslanci predbiehajú v tom, ako chrániť zvieratká, ako chrániť prírodu, ale vždy, keď príde na stôl zákon o ochrane nenarodených detí, zrazu tá vôľa chrániť detský život chýba a je to veľmi zlá vizitka tohto parlamentu. Ďakujem pekne.
40. schôdza NR SR - 10.deň - A. dopoludnia
Dátum: 2021-10-01
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

109. Ďakujem za slovo, pán predsedajúci. Pán poslanec Šeliga, úplne súhlasím s vami, že ak chceme na Slovensku efektívne bojovať s organizovaným zločinom a s mafiou, tak potrebujeme personálne aj finančne posilniť špeciálnu prokuratúru, v tom s vami úplne súhlasím. Títo prokurátori prebrali na svoje ramená veľkú ťarchu zodpovednosti a štát im musí ukázať, že majú ich podporu. Špeciálny prokurátor pán Lipšic je kladivom na mafiu, a preto sa ho snažia rôznym spôsobom pošpiniť. Mňa tiež osobne mrzí, ako ste aj vy spomenul vo svojom prejave, že generálny prokurátor sa nezastal špeciálnych prokurátorov. Ja chcem aj z tohto miesta vyjadriť pánovi Lipšicovi podporu a hovorím, že naozaj, keď sa stretávam s ľuďmi, ľudia vnímajú vašu prácu pozitívne a vedia, že to nemáte ľahké a že je na Slovensku ešte veľké množstvo ľudí, ktorí stoja na strane čestných vyšetrovateľov, prokurátorov a sudcov. Ďakujem pekne.
40. schôdza NR SR - 5.deň - B. popoludní
Dátum: 2021-09-23
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

122. Ďakujem za slovo. Dnešné rokovanie parlamentu je plné absurdností, by som povedal, až perverzností a to tým, že za ľudí, u ktorých sa diali najväčšie korupčné kauzy, dnes tu budú hovoriť o zákonnosti, spravodlivosti, je to fakt úbohé až smiešne, absurdné. Veľmi čo je dôležité, treba vnímať tvoje odvolávanie, pán minister, v dvoch rovinách. To nie len o tvojom odvolávaní, ako ste si všetci všimli, je to zároveň symbol zastrašovania všetkým poctivým prokurátorom, policajtom, vyšetrovateľom a sudcom. Je to signál, dnes to už povedal aj pán Fico vo svojom príhovore, že príde revanš nevídaných rozmerov. Vnímam to ako jednu z príležitostí pánov poslancov zastrašiť nielen súčasného ministra, ale všetkých poctivých policajtov. Ja som rád, pán minister, že ste sa vo svojom príhovore dotkol týchto poctivých policajtov a že ste sa ich zastal. Ďakujem pekne.
40. schôdza NR SR - 5.deň - B. popoludní
Dátum: 2021-09-23
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

78. Ďakujem za slovo. Pán premiér, keď si tu menoval ten dlhý zoznam tých štátnych úradníkov, ktorí vlastne boli skorumpovaní, roky tu fungovali v tomto systéme, je dôležité si položiť jednu základnú otázku. Vedel o tom všetkom bývalý premiér pán Fico alebo nevedel? Sú len dve možnosti. Ak o tom vedel, že bola skorumpovaná Finančná správa, Štátne hmotné rezervy, polícia a tak ďalej, to znamená, že to kryl a bol hlavou mafie. Ak pripustíme možnosť, že o tom nevedel, že sa táto korupcia diala na Slovensku, že Fico o ničom nevedel, tak potom to znamená, že bol ten najneschopnejší premiér v histórii Slovenska. Ďakujem veľmi pekne.
35. schôdza NR SR - 2.deň - A. dopoludnia
Dátum: 2021-07-24
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

136. Ďakujem za slovo. Ja sa dotknem, pán kolega poslanec Svrček, tej pasáže, kde si spomínal vojaka odchádzajúceho na misiu a obáva sa očkovania proti COVID-u. Nadviazali na to aj ďalší potom poslanci. Myslím si, že je mylná predstava, že tu robíme z našich vojakov nejaké bábiky, princezné, ktoré sa boja očkovacej látky. Ja mám desiatky kolegov, ktorí boli na misiách v Afganistane, Bosne, v Eritrei, v Afrike, na Cypre a ďalších, na Golanských výšinách. Už 25 rokov naši vojaci prechádzajú pravidelným očkovaním. Sú to ročne stovky vojakov. Dostávajú viac ako štyri očkovacie látky. Sú to proti vírusovým hepatitídam, proti týfusu, proti meningitíde, proti žltej zimnici a ďalšie antimalariká. Takže vojaci nemajú absolútne vôbec žiadne obavy, ktorí odchádzajú na misie, z očkovacích látok, pretože je to štandard. Tieto vakcíny ich majú chrániť počas ich misie, takže je mylná predstava o tom, že teraz naši vojaci sú hotoví z toho, že ich idú ešte zaočkovať ďalšou látkou proti COVID-u. Ďakujem.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

52. Ďakujem za slovo. Igor Matovič, aj keď to HLAS a SMER nepovedali, možno budeš prekvapený, ale dôvodom tvojho odvolávania sú klimatické zmeny. Áno, vážené kolegyne a kolegovia, Igor Matovič nesie priamu zodpovednosť za výrazné klimatické zmeny na Slovensku, pretože odkedy vyhral voľby, je na Slovensku poriadne horúco. Je poriadne horúco všetkým mafiánom a skorumpovaným politikom a vysokým štátnym úradníkom. Kvôli týmto horúčavám, ktoré spustil a za ktoré je priamo zodpovedný Igor Matovič, sa mnohí skorumpovaní policajti, sudcovia, prokurátori museli schovať pred touto neznesiteľnou páľavou do chládku. S týmito klimatickými zmenami, ktoré spustil Matovič, súvisí aj to, že sa pohli ľady. Síce nie na Severnom póle, ale v polícii, na súdoch a prokuratúre. Za vlády SMER-u boli orgány spravodlivosti zamrznuté až na kosť. Igor Matovič ich rozmrazil. Igor Matovič je zodpovedný aj za ďalšiu klimatickú zmenu na Slovensku, ktorá súvisí s kvalitou vzduchu. Všetci ste si všimli, že mafiánom, oligarchom, zlodejom, ktorí za vlády SMER-u mali politické krytie, sa zrazu na Slovensku ťažko dýcha, doslova lapajú po dychu. Pre ľudí, ktorí roky rozkrádali štátny rozpočet a eurofondy, je zrazu na Slovensku neznesiteľný vzduch. Aj za to môže Matovič. Naopak, policajtom, sudcom, prokurátorom a ľuďom, ktorí túžia po spravodlivosti a presadzujú pravdu, a zrazu, sa zrazu dýcha ľahšie. Matovič je zodpovedný aj za silnú prietrž mračien a búrky, ktoré zasiahli vplyvných ľudí a oligarchov, ktorí sa doteraz bezpečne vyhrievali na plážach v Dubaji alebo v iných exotických destináciách. Matovič je vinný za to, že vyschli pramene. Áno, spôsobil, že na Slovensku mnohým zlodejom, ktorí boli roky napojení na peniaze daňových poplatníkov, zrazu vyschli zdroje. Igor Matovič spustil na Slovensku aj povodeň. Po tvojom príchode mnohých skorumpovaných policajtov, sudcov, prokurátorov a úradníkov zmietla vlna spravodlivosti. Je preto pochopiteľné, že najväčšími bojovníkmi proti týmto klimatickým zmenám na Slovensku sú strany HLAS a SMER a ich sponzori, oligar... (Prerušenie vystúpenia časomerom. Potlesk.)
32. schôdza NR SR - 5.deň - B. popoludní
Dátum: 2021-06-24
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

225. Ďakujem za slovo. Pán Kuffa, ja sa budem už opakovať, už som povedal, že som politik, ktorý je proti potratom. A som za ich sprísnenie. Ale tiež som vám povedal, že jednoduché skratky k dôležitým veciam v živote nevedú. Sám ste vo svojej, vo svojom prejave pripustil, že máme tu zákon, ktorý zakazuje vraždy, a sám ste povedal, že vrážd je viac. Máme tu zákon proti drogám a narkomanov je stále viac. Preto sa obávam, že aj keď tento zákon schválime, čo si prajem, nedosiahneme hneď tú zmenu, ako by sme si predstavovali. A tiež nepovažujem za správnu cestu, ak kresťania budeme používať tu v pléne argumenty: „Ty si matka vrahyňa, zabíjaš svoje dieťa.“ Nie, poďme opačne. My prebuďme v tej matke cit a v tej rodine zodpovednosť za to dieťa. My hovorme: „To, čo nosíš pod srdcom, to, že čakáš dieťa, je požehnanie, je láska.“ Nehovorme matkám: „Ste vrahyne.“ Prebuďme v nich lásku. Ďakujem pekne. (Potlesk.)
32. schôdza NR SR - 5.deň - B. popoludní
Dátum: 2021-06-24
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

207. Ďakujem za slovo. Ja osobne som jeden z tých politikov, ktorý by bol veľmi rád, ak by zákon o interrupciách bol prísnejší už zajtra, ale na druhej strane si uvedomujem, že jednoduché skratky k dôležitým veciam v živote nevedú. Vezmite si, dám vám taký príklad. Máme zákony, ktoré obmedzujú užívanie drog. Je tu boj proti drogám a pozrite sa, ako sa spoločnosť, v akom stave sa nachádza. Máme stále viac narkomanov, máme stále viac ľudí závislých na drogách, a pritom máme zákony, ktoré zakazujú drogy. Ja si myslím, že aj v tomto prípade, ak by sme aj tento zákon schválili, čo by som bol nesmierne rád, tiež sa obávam, že aké je nastavenie hodnotové spoločnosti, tak nebude to také jednoduché aplikovať v praxi. Ja si myslím, že skutočných kresťanov, ktorí sú v tomto parlamente, aj konzervatívci, čaká nás oveľa náročnejšia cesta, ktorá nebude ľahká. To znamená, my musíme, už som to hovoril, zmeniť myslenie ľudí. Ľudia si budú musieť vážiť ľudský život ako Boží dar, a nie vnímať ho ako príťaž. Teraz je hodnotová, hodnotové nastavenie spoločnosti je také, že užívaj si život, najprv kariéra, dovolenky a dieťa je kdesi v úzadí. Ale keď my budeme viesť v našich rodinách, ale aj spoločenstvách a vôbec celkovo v spoločnosti viesť rodiny a mladých ľudí k tomu, že si budú vážiť ľudský život, potom sa ich názor a náhľad na to bude postupne meniť. Ja vidím problém, že nedochádza tu k prieniku v parlamente v tom, že aj tu sa nachádzajú politici, ktorí nemyslia úprimne tento zámer, ale snažia sa vytrieskať len politický kapitál z týchto tém, či na strane liberálneho spektra, ale aj na strane konzervatívcov. Ale som presvedčený, že ak sa tu nájdu politici, ktorí to myslia úprimne vážne, ja si myslím, že východisko a spoločné riešenie a pomoc matkám a nenarodeným deťom nájdeme. Ďakujem pekne. (Potlesk.)
79. schôdza NR SR - 3.deň - A. dopoludnia
Dátum: 2022-12-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

142. Ďakujem pekne. Pán Suja, nikdy v živote som nepovedal, že pôjdete sedieť, nikdy v živote. Vy ste fakt, vy ste taký klamár, vy ste naozaj klamár. Ak mi ukážete, kde som to povedal, ja odídem odtiaľto, z tohto parlamentu a dávam vám svoje slovo. Ale keď to neukážete, choďte preč vy. Buďte chlap. Vy tu obviňujete kolegyňu Tabákovú a potom sa jej ospravedlňujete. Vy ste fakt človek, vy si myslíte, že táto imunita, imunita vám zaručuje to, že môžete rozprávať, čo chcete? Vy dehonestujete ľudí, urážate ľudí. Teraz ste povedali v úvode, že táto vláda zlodejov. No tak, keď máte vedomosť, že to je zlodejov, ja neviem, že by ste vy podali nejaké trestné oznámenie za niečo, čo táto vláda spáchala. Ale vy tu si tie vaše, tu si tie vaše fašisticko-populistické kecy pridáte. Potom si spravíte videjko, potom si spravíte video o tom, aký ste vy bojovník. Vy, vy bojujete proti Mikulcovi preto, lebo ste obvinený NAKA, NAKA, že ste ukrad... že ste, vy ste obvinený NAKA za to, že ste predali za jedno euro 103 kusov techniky! A keď si normálny človek pozrie, čo ste predali ako šrot, čo ste predali ako šrot, keď len sedem kusov tej techniky má vyššiu hodnotu ako 30-tisíc euro! Čo ste vy robili počas župy ako, ako obyčajný zamestnanec, čo ste vy tam stvárali, aké, aké veci, toto je to! Ale viete, vy rozprávate o nás, že sme zlodeji. No tak, keď je niekto od nás zlodej, tak dajte trestné oznámenie! No nie. Vy tu budete rozprávať o Šefčíkovi, že je úbohý, že je zbytočný, o nás, že sme psychopati. Nič iné neviete, Suja, nič iné neviete, pretože toto je to vaše, šíriť nenávisť. A opakujem ešte raz. To čo robíte, ten Boh vidí, naozaj tá karma, fakt to vidí. A ja verím, že každý dostane to, čo si zaslúži. Aj vy, Suja.
79. schôdza NR SR - 3.deň - A. dopoludnia
Dátum: 2022-12-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

78. Marek, povedal si to, čo tu bolo povedané už niekoľkokrát. Dva, tri, štyri, päťkrát. Stále sa to tu opakuje dookola. Naozaj, ja si myslím to isté, čo ty, že takí ľudia ako Ondro Dostál, ktorí stoja teraz pri, pri Žigovi, ktorí stoja pri Pellegrinim, Benčík, tak to... mňa to veľmi mrzí. Ale to je ich, ich vec a sami si budú zodpovedať pred sebou veci, ktoré robia. Hovoria ti, tuná ti nakladajú, že si, že si jednoduchý človek. No, Marek, ja ťa poznám a môžem povedať, že naozaj, že takíto jednoduchí ľudia, ako si ty, Marek, čestný, spravodlivý, morálne čistý, taký by mal byť v politike, nie extrémisti, fašisti, ktorí nám rozpredali majetok v župe za jedno eur... euro. Nie ľudia ako Kočiš, Suja, to je, to je niečo spomenúť, lebo keď ty spomenieš Hitlera, tak títo ľudia idú vyskočiť z kože, že ty Hitlera spomínaš. Keď si videl Kočiša (povedané so smiechom), ten tu skoro sa rozdrapil od zlosti, že ty si spomenul Kočiša Hitlerovi. Teda Kočišovi na Hitlera nesiahaj. Marek, preboha, len to nie. Marek, povedal si všetko tak, ako si to cítil. Ja ťa mám veľmi rád za to, že, že si človek úprimný a že to, čo na srdci, to na jazyku. Budeš dalej, budeš ďalej dostávať od extrémistov, smerákov, fašistov, budeš ďalej dostávať naložené. Tvoja rodina, budú sa ti vyhrážať, tvojej rodine. Suja, Mazurek, Kočiš na svojich weboch budú písať, na svojich stránkach facebookových agresívne veci proti tebe. Marek, boj za spravodlivosť jednoducho máš v sebe a nikto ti nepoďakuje za to dobro, ktoré si urobil. Nikto ti nepoďakuje za to, za tú čestnosť, za tú spravodlivosť, ale budeš dostávať. Len, Marek, keby neboli takí ľudia ako si ty, tak by tu zlo zvíťazilo.
79. schôdza NR SR - 1.deň - B. popoludní
Dátum: 2022-12-08
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

178. Ďakujem pekne. Ja som si teraz kúpil Sulinku (povedané so smiechom), idem sa napiť. (Rečník zobral do rúk fľašu minerálky, ukazujúc ju plénu.) Pred chvíľou som videl odchádzať Richarda z parlamentu, takže už asi je doma, v tichu a v kľude. Musím povedať, pán minister, že mňa najviac zaujala tvojej, na tvojom vystúpení fakt, že ťažké obdobie pandémie a ťažké obdobie vojny na Ukrajine sme spolu zvládali aj so SaS-kou. Naozaj spoločne sme to zvládali. Išlo to celkom pekne. A potom prišlo, potom prišiel taký syndróm Igora Matoviča, ktorý Richard Sulík má, to isté má Igor Matovič, oni dvaja sú na seba, oni sa majú radi ako pes a mačka, to tak je, to tak je. Nerobte gestíky, Igor, nemáte sa radi, ale to je váš problém, to je vá... á... a aj, Richard, som myslel, že si odišiel, bol si preč z parlamentu. Ty si sa vrátil, Rišo. Som si kúpil kvôli tebe Sulinku. Tak, som veľmi rád, že si prišiel, Riško, že si vypočuješ krátku moju poznámku. Povedal som, Richard, že sme spoločne zvládali pandémiu, ťažkú pandémiu, spoločne sme zvládali aj vojnu na Ukrajine, ale čo ma najviac zarazilo teraz v tejto chvíli, tak to je pozrite sa tu, tuná vôbec nie je nikto z HLAS-u. Parťáci, ktorí, parťáci, ktorých ste si zobrali do, do vienka, pán Benčík, ty ma najviac mrzíš, že si s Žigom v jednom ští... šíku, tak títo parťáci tu nie sú. A verím, že tak ako teraz tu nie sú, tak s vami nebudú, tak nebudú spolupracovať s vami naďalej a zostanete verní slobode, demokracii a spravodlivosti. Richard, som rád, že si prišiel. Vitaj.
79. schôdza NR SR - 1.deň - B. popoludní
Dátum: 2022-12-08
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

100. No, Boris, mne sa tvoje vystúpenie páčilo. Naozaj ja mám rád emócie, mám rád úprimnosť. A to bolo fakt úprimné. Ja hovorím to isté. Ja chcem apelovať naozaj na ľudí, ktorých si tam vážim, a to je Benčík, to je Ondro Dostál a ďalší, ktorí vidia a vedia, čoho je schopná fašistická svoloč, čo tu predvádza Mazurek, čo tu predvádza Suja, a presne si to, Boris, popísal. Áno, že pripojili sa k nášmu hlasovaniu o rodinách, z ĽSNS, a hneď sme boli označovaní za, za fašistov, že, že s nimi my rokujeme. Janka Bittó Cigániková, tá bola u Kotlebu pečená-varená, v kuse. Tá, veď tu bola kancelária vedľa. Tá tam chodila možno aj na hodiny Bromhexinu s vodkou, ako sa majú liečiť ľudia, a to bola čistá katastrofa. Čistá katastrofa. Ale ja chcem apelovať na tých, ktorí sú tam naozaj, ktorí vidia, čo sa tu deje, a, a oni sa naozaj spoja s tými fašistami, so Sujom, s Mazurekom. To, že sa spojili s Pellegrinim a so Žigom, so Žigom, o ktorom všetci vieme, čo to tu robil. Ten, ten nám vyžral všetko drevo z lesa. (Smiech v sále.) A oni sa s ním, im to nevadí! A mne je veľmi ľúto, ja apelujem na nich, na nich, ktorí ešte majú zdravý rozum. Boris, bolo povedané, nemôžem, ale bolo nám tu povedané dnes, že hlasujeme jako hlasovacie automaty. No vieš, kto má príkaz hlasovať ako hlasovacie automaty? Oni na klube nesúhlasili s týmto, ale vraj väčšina rozhodla, tak budeme hlasovať ako hlasovacie automaty. Ja apelujem na vás všetkých, ktorí v tej SaS-ke máte ešte morálny kompas.
78. schôdza NR SR - 6.deň - A. dopoludnia
Dátum: 2022-12-06
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

73. Marián, každé tvoje jedno vystúpenie je o tom istom, každé jedno, ako je všetko zlé, ako sme všetko zničili, ako ideme zadlžovať rodiny, ako ideme zadlžovať naše deti. Marián, každé jedno tvoje vystúpenie nielen tu, ale keď sledujem tvoj facebook, tak to je čistá katastrofa. Ale toto robí teraz aj SaS-ka. Marián, toto je pomoc rodinám, rodinám. A ty namiesto toho, aby si pomohol rodinám, Marián, tak s biznis krídlom SMER-u, ktorí tie rodiny roky okrádali, si v jednom šíku a ideš odvolávať túto vládu. Marián, na tvojom mieste by som sa tak hanbil, ale tak hanbil, s kým si sa ty dal dokopy a celá SaS-ka, že toto je ten najväčší problém, prečo robíš túto populistickú, tieto populistické vystúpenia, ktoré nie sú o ničom inom len o tom, ako sa udržať, ako si urobiť dobrú politickú reklamu. Vedľa teba sa smejúci Krúpa je krásna vec. Preboha, on to, čo tu rozprával u nás o tom, ako je to všetko zlé, ako smeráci sú podlí, a teraz s tými podlými smerákmi je v jednom šíku Krúpa. No to je... tak toto mu, zo srdca mu blahoželám.
78. schôdza NR SR - 5.deň - B. popoludní
Dátum: 2022-12-05
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

156. Ďakujem veľmi pekne. Pán Baránik, začnem aj ja tým ´váš prokurátor´. Musím vám povedať, že naozaj vy ste boli proti nemu, ale váš vodca Richard Sulík presvedčil drvivú väčšinu vášho poslaneckého zboru a volili ho aj napríklad pani Cigániková, volili ho saskári, volili ste ho aj vy, teda nie konkrétne. Takže to je náš generálny prokurátor, ktorého sme si tu zvolili. Nie som šťastný, že sme ho zvolili, ale s tým už neurobím nič. Pánovi Svrčekovi, keď sa mi niečo nepáči, tak mu to poviem a on vie, že mu to poviem a hovorím mu to veľmi často. Reaguje na mňa tak, ako reaguje, ale to, čo ste predviedli vy a v poslednom čase čo predvádzate tu v pléne, vy ste ho tak dourážali aj teraz. Ja vás považujem za slušného človeka a zase vám to poviem, mňa ste tak urazili vonku, ale mne to bolo jedno, ale vy v tomto pokračujete. Vy rozprávate stále, že to tu je všetko zlé, že všetko tu je, súdy, prokuratúra, veď pani Kolíková sedela ako ministerka spravodlivosti dva roky. Čo spravila s tým, aby to nebolo zlé? Viete, to maslo je na vašich hlavách a vy teraz, vy teraz sedíte v jednom, v jednom vlaku sa veziete so Žigom, s Pellegrinim a rozprávate vlastne o tom, že vlastne demokraticky idete zachrániť Slovensko, s ľuďmi, ktorí tu korumpovali a kšeftovali, pán Baránik, vy sa objímate. Vy s týmito ľuďmi spolupracujete, s Pellegrinim, Žigom, s celým bizniskrídlom SMER-u. Toto je pre mňa to veľmi smutné. Ja by som sa na vašom mieste pánovi Svrčekovi ospravedlnil.